1 Samuel 5 — Wagtoring AANLYN BIBLIOTEEK
Ark in Filistynse gebied (1-12)
Dagon verneder (1-5)
Filistyne gestraf (6-12)
+Rig 16:23; 1Kr 10:8-10
+Eks 12:12; 1Kr 16:26; Ps 97:7
Lett. “Net Dagon”.
+Jos 15:20, 45; 2Kn 1:2; Am 1:8
1 Sam. 5:2Rig 16:23; 1Kr 10:8-10
1 Sam. 5:3Eks 12:12; 1Kr 16:26; Ps 97:7
1 Sam. 5:10Jos 15:20, 45; 2Kn 1:2; Am 1:8
5 Toe die Filistyne die Ark+ van die ware God geneem het, het hulle dit van Ebenhaëser na Asdod gebring. 2 Die Filistyne het die Ark van die ware God geneem en dit in die tempel* van Dagon ingebring en dit langs Dagon+ neergesit. 3 Toe die Asdodiete die volgende dag vroeg opstaan, het Dagon met sy gesig op die grond voor die Ark van Jehovah+ gelê. Hulle het Dagon opgetel en hom weer op sy plek gesit.+ 4 Toe hulle vroeg die volgende oggend opstaan, het Dagon weer met sy gesig op die grond voor die Ark van Jehovah gelê. Dagon se kop en sy twee hande was afgekap en het op die drumpel gelê. Net die visgedeelte* het oorgebly. 5 Daarom trap die priesters van Dagon en almal wat in die huis van Dagon ingaan, tot vandag toe nie op die drumpel van Dagon in Asdod nie.
6 En Jehovah het die Asdodiete swaar gestraf. Hy het Asdod en die omliggende gebiede met aambeie getref.+ 7 Toe die manne van Asdod sien wat gebeur, het hulle gesê: “Moenie die Ark van die God van Israel by ons laat bly nie, want hy het ons en ons god Dagon laat swaarkry.” 8 Hulle het toe al die leiers van die Filistyne bymekaargeroep en vir hulle gevra: “Wat moet ons met die Ark van die God van Israel doen?” Hulle het geantwoord: “Laat die Ark van die God van Israel na Gat+ geneem word.” Daarom het hulle die Ark van die God van Israel soontoe geneem.
9 Nadat hulle dit soontoe geneem het, het Jehovah die stad gestraf, en dit het groot paniek veroorsaak. Hy het die manne van die stad, klein sowel as groot, met aambeie getref.+ 10 Hulle het dus die Ark van die ware God na Ekron+ gestuur, maar toe die Ark van die ware God in Ekron kom, het die Ekroniete begin uitroep: “Hulle het die Ark van die God van Israel na ons toe gebring om ons en ons volk dood te maak!”+ 11 Toe het hulle al die leiers van die Filistyne bymekaargeroep en gesê: “Stuur die Ark van die God van Israel weg. Laat dit na sy plek terugkeer sodat ons en ons volk nie doodgemaak word nie.” Want die vrees vir die dood het deur die hele stad versprei. Die ware God het die stad swaar gestraf,+ 12 en die manne wat nie gesterf het nie, is met aambeie getref. En die stad se geroep om hulp het na die hemel opgestyg.